У Вікіпедыі ёсць артыкулы пра іншых асоб з прозвішчам Фядотаў.

**Уладзіслаў Фядотаў** (нар. 8 лютага 1997, Маладзечна) — беларускі футбаліст, паўабаронца.

Клубная кар’ера
---------------

Выхаванец маладзечанскай ДЮСШ-4, на дарослым узроўні дэбютаваў у 2015 годзе, выступаючы ў Другой лізе за «Маладзечна-ДЮСШ-4». У сезоне 2015 правёў за маладзечанскі клуб 25 матчаў і забіў 2 гола.

У студзені 2016 года падпісаў трохгадовы кантракт з дэбютантам беларускай Вышэйшай лігі — клубам «Іслач». Сезон 2016 распачаў у дубліруючым складзе. 7 ліпеня 2016 года дэбютаваў у Вышэйшай лізе, выйшаўшы на замену ў канцы матча супраць БАТЭ (1:3). Пазней яшчэ некалькі разоў з’яўляўся на полі ў асноўнай камадзе «Іслачы», выходзячы на замену.

Сезон 2017 пачынаў у дублі, але хутка атрымаў траўму. Вярнуўся на поле ў ліпені, у другой палове 2017 года працягваў гуляць за дубль, не з’яўляючыся ў асноўнай камандзе. У пачатку 2018 года трэніраваўся з асновай «Іслачы», аднак у лютым не трапіў на другі турэцкі збор каманды. У сакавіку праходзіў прагляд у «Смаргоні», аднак так і не перайшоў у гэты клуб. Толькі ў маі вярнуўся ў «Іслач», дзе зноў стаў гуляць за дубль.

У ліпені 2018 года планавалася аддаць паўабаронцу ў арэнду ў пінскую «Хвалю», аднак пераход не адбыўся, і футбаліст вярнуўся ў «Іслач». У жніўні 2018 года на правах арэнды далучыўся да «Ліды», дзе стаў іграком асновы. Па заканчэнні сезона ў лістападзе 2018 года вярнуўся ў «Іслач», аднак у сакавіку 2019 года пакінуў клуб.

У красавіку 2019 года зноў стаў іграком «Маладзечна», а ў чэрвені таго ж года перабраўся ў «Андэрдог». У красавіку 2020 года, пасля таго як чысцінскі клуб не быў дапушчаны да ўдзелу ў Першай лізе, вярнуўся ў «Маладзечна». Працягваў выступаць за каманду і пасял таго, як у 2021 годзе яна далучылася да Першай лігі. Пакінуў маладзечанскі клуб у ліпені 2023 года.

Міжнародная кар’ера
-------------------

11 лістапада 2016 года дэбютаваў у моладзевай зборнай Беларусі, выйшаўшы на замену ў канцы таварыскага матча супраць Украіны.

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2015 | Д3 | Маладзечна-ДЮСШ-4 | Беларусь | 25 | 2 |
| 2016 | Д1 | Іслач | Беларусь | 6 | 0 |
| 2017 | дубль | Іслач | Беларусь | 12 | 0 |
| 2018 (1) | дубль | Іслач | Беларусь | 6 | 0 |
| 2018 (2) | Д2 | Ліда | Беларусь | 9 | 1 |
| 2019 (1) | Д3 | Маладзечна | Беларусь | 6 | 0 |
| 2019 (2) | Д3 | Андэрдог | Беларусь | 16 | 0 |
| 2020 | Д3 | Маладзечна | Беларусь | 25 | 0 |
| 2021 | Д3 | Маладзечна | Беларусь | 11 | 0 |
| 2022 | Д2 | Маладзечна | Беларусь | 19 | 0 |
| 2023 (1) | Д2 | Маладзечна | Беларусь | 10 | 0 |
|

Крыніцы
-------

1. ↑  Vladislav Fedotov // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑  Футбол. 18-летний полузащитник Вячеслав Федотов подписал контракт с "Ислочью"
3. ↑  "Ислочь" отправилась на сбор в Турцию
4. ↑  Полузащитники «Ислочи» Маринич и Федотов на просмотре в «Сморгони»
5. ↑  "Ислочь" отдала Федотова в аренду "Волне"
6. ↑  Переход Федотова из "Ислочи" в "Волну" не случился
7. ↑  "Лида" арендовала у "Ислочи" Федотова
8. ↑  Гнедько и Горбачев покинули "Лиду"
9. ↑  Федотов покинул "Ислочь"
10. ↑  "Принял непростое решение в пользу семьи". Федотов покинул "Молодечно-2018" после 6 лет в клубе (руск.). *football.by* (27 ліпеня 2023). Праверана 27 ліпеня 2023.

|  |  |
| --- | --- |
| ⚙️   Тэматычныя сайты | by.tribuna.com · FootballFacts.ru · Soccerway · teams.by · Transfermarkt (ігрок) · Прэсбол |